Louis Sebastian Walsh

**Louis Sebastian Walsh** (1858–1924) var en amerikansk prelat i som var katolsk biskop av bispedømmet Portland i Maine fra 1906 til sin død i 1924.
## Liv og virke
### Bakgrunn
Louis Walsh ble født 22. januar 1858 i Salem i Massachusetts  av Patrick og Honora (født Foley) Walsh.  Han gikk på *College of the Holy Cross* i Worcester i Massachusetts, i ett år før han begynte på *Grand séminaire de Montréal* i Montréal i Quebec. Etter å ha gått på presteseminaret Saint-Sulpice i Paris i  Frankrike, videreutdannet Walsh seg i kanonisk rett og teologi i Roma.
### Prest
Louis S. Walsh ble ordinert til prest for erkebispedømmet Boston av kardinal Raffaele Monaco La Valletta i Roma den 23. desember 1882.

Etter at han kom tilbake til Massachusetts, tjenestegjorde Walsh som assisterende prest ved *St. Joseph's* menighet i Bostons West End. I 1884 ble han professor i kirkehistorie, kanonisk rett og liturgi ved *St. John's Seminary* i Boston. Han ble utnevnt til den første veileder for katolske skoler for erkebispedømmet i 1887. Han var også en av grunnleggerne av *New England Catholic Historical Society* og *Catholic Educational Association*.
### Biskop av Portland (Maine)
Den 3. august 1906 ble Walsh utnevnt til den fjerde biskop av Portland bispedømme av pave Pius X. Han ble bispeviet den 18. oktober 1906 av erkebiskop John Joseph Williams av Boston, med biskopene Matthew Harkins av Providence i Massachusetts og Thomas Beaven av Springfield som medkonsekrerende, ved *Cathedral of the Immaculate Conception* i Portland i Maine. 

I løpet av sin periode som biskop etablerte Walsh flere nye menigheter og skoler, og renoverte katedralen. Hans embetsperiode var også preget av en bølge av polske, italienske, slovakiske og litauiske innvandrere. Han møtte høylytt motstand fra grupper av fransk-kanadiske sognebarn om eierskapet til sogneeiendom, noe som førte til at Walsh satte seks av deres ledere under interdikt. Han støttet National Catholic Welfare Conference og grunnla *Maine Catholic Historical Magazine*.

Walshs siste år så fremveksten av Ku Klux Klan som en politisk kraft i Maine, og spesielt i Portland. Bispedømmets vellykkede og voksende sogneskolesystem ble een kampsak for den aktikatolske Klanen. Walsh ledet personlig kampen mot *[[Barwise Bill]]*, et Klan-støttet tiltak i Maines lovgivende forsamling som ville ha forhindret den katolske kirken fra å motta statlige midler til noe formål. Tiltaket, og to lignende lovforslag fra statssenator (senere guvernør og amerikansk senator) Owen Brewster og senator Benedict Maher, ble beseiret, det siste i en folkeavstemning som dekket hele delstaten. Walshs etterfølger som biskop av Portland holdt imidlertid en mye lavere profil i Klan-relaterte saker, noe som tillot anti-Klan-politikere å forsvare kirken og Maines katolske befolkning.

Etter å ha kommet tilbake fra en kanonisk visitas til Roma og Frankrike i februar 1924, var Walsh utmattet. Louis Walsh døde i Portland den 12. mai 1924, 66 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop John Joseph Williams (1822-1921) *1866
* Biskop *Louis Sebastian Walsh* (1858-1924) *1906

## Referanser